2014-es közgyűlési választás Nógrád megyében
A 2014-es megyei közgyűlési választásokat október 12-én bonyolították le, az általános önkormányzati választások részeként.

Nógrád megyében a szavazásra jogosultak bő többsége, több mint hetvenezer ember ment el szavazni. A szavazók hat lista jelöltjei közül választhattak.

A választásokat a Fidesz-KDNP nyerte meg – kilenc képviselőjük kényelmes többséget jelentett a tizenöt fős közgyűlésben. Második lett a Jobbik, harmadik az MSZP, a DK pedig a negyedik helyen végzett. A Munkáspárt és az Együtt nem jutott be a közgyűlésbe.

A közgyűlés új elnöke Skuczi Nándor Tibor, a Fidesz-KDNP listavezetője lett.

A választás rendszere
A megyei közgyűlési választásokat az országosan megrendezett általános önkormányzati választások részeként tartották meg. A szavazók a településük polgármesterére és a helyi képviselőkre is ekkor adhatták le a szavazataikat. A választásokat 2014. október 12-én, vasárnap bonyolították le.

A választás rendszerének alapját a 2010-ben elfogadott módosítások jelentették.

A közgyűlési választásokon a megye azon polgárai vehettek részt akik nem megyei jogú városban laktak. A választók egy választókerületbe tartoztak, ahol listákra szavazhattak. A szavazatokat arányosan osztották el az érvényes szavazatok 5%-át – közös lista esetén 10/15%-át – elérő szervezetek között.

2014-ben a 2010-es választásokhoz képest két lényeges változás lépett érvénybe: egyrészt a képviselőket öt évre választották (a korábbi négy helyett), másrészt az ajánlások számát 0,5%-ra mérsékelték (a korábbi 1%-ról).

Választókerület
Nógrád megyében a közgyűlés létszáma 15 fő. (A megyei közgyűlések létszáma a megye egészének lakosságszámához igazodik. 2014-ben Nógrád megyének 203 ezer lakója volt.)

Salgótarján mint megyei jogú város nem tartozott a megye joghatósága alá, így polgárai nem is szavazhattak a megye önkormányzatának összetételéről.

A közgyűlést a megye 125 községének és öt városának polgárai választhatták meg.

A választópolgárok száma 134 ezer volt. A polgárok harmada ezer fő alatti községekben élt, negyedrészük pedig ötezer főnél nagyobb városokban lakott.

A legkevesebb választó a megye közepén található Garábon lakott (44 polgár), a legtöbb pedig Balassagyarmaton élt ( polgár).

Jelöltállítás
Hét listán összesen 133 jelölt szállt versenybe a kiosztható 15 képviselői helyért.

Listák
Az előző közgyűlés pártjai közül FIDESZ és a KDNP közös listát, míg az MSZP illetve a Jobbik önálló listát állított. A Munkáspárt – mint az elmúlt évtizedekben mindig – szintén rajtvonalhoz állt. Először mérettette meg magát a DK és az Együtt.

Önálló lista állításához , közös lista állításához  választópolgár ajánlásának összegyűjtésére volt szükség. (A választásra jogosultak 0,5, ill. 1%-a - utóbbi esetben legalább 2000 fő.)

A legkevesebb jelölttel a Együtt vágott neki a választásnak (6 fő). A középmezőnyben a Jobbik és a DK (15-15 fő), az MSZP (23 fő) és a Munkáspárt (32 fő) foglalt helyet, míg legtöbb jelölt a FIDESZ-KDNP listáján szerepelt (42 fő).

Jelöltek

A szavazás menete
A választást 2014. október 12-én, vasárnap bonyolították le. A választópolgárok reggel 6 órától kezdve adhatták le a szavazataikat, egészen a 19 órás urnazárásig.

Részvétel

A 134 ezer szavazásra jogosult polgárból 74 ezer vett részt a választásokon (54%). Közülük több mint kétezren érvénytelenül szavaztak (3,2%).

Küszöb
A közgyűlésbe jutáshoz szükséges szavazatszám az önálló listáknál 3 565, a közös listák esetében pedig 7 129 volt (az érvényes szavazatok 5, illetve 10%-a).

Eredmény
A legtöbb szavazatot toronymagasan a FIDESZ-KDNP listája kapta (53%). Második helyen a Jobbik végzett (21%), az MSZP harmadik lett (15%). Először jutott képviselői helyhez a DK (5,4%).

A Munkáspárt (2,8%) és az Együtt (2,3%) nem érte el a közgyűlési képviselethez szükséges 5%-os határt.

Az új közgyűlés

Az új közgyűlés alakuló ülésén, október 22-én Skuczi Nándor Tibort, a FIDESZ-KDNP listavezetőjét választotta meg elnökének, 9 igen, 2 nem és 4 tartózkodó szavazattal. Alelnök Barna János Béla 11 igen, 1 nem és 2 tartózkodó szavazattal.

Jegyzetek

Kapcsolódó szócikkek
 Helyi önkormányzati választások
 2014-es magyarországi önkormányzati választás

Nógrád
2014
Megyei